Ко не б' воло вито коло
Ко не б' воло вито коло,
Ко ли куне чаше пуне!
Деве миле коло шире,
А играче зној оптиче,
Иха хај, вина дај!
Нека Мија сад напија.
Арон баћа коло враћа,
Неће Мата жалит злата,
Свирај свирче, треси стриче,
Сека Маца очи баца,
Дланом лупка, петом цупка,
Ноге Чава удешава.

Извор  
Стеван Бошковић, Бачванске песме. У Новоме Саду. Српска народна задружна штампарија, 1879. стр. 158.

Српске лирске народне песме‎
Поскочице